例如係眼塊視網膜上面嗰啲感光神經細胞噉，呢啲細胞喺受到光刺激嗰時，會傳訊號（signal）去同佢哋相連嘅神經細胞嗰度，而呢一串神經細胞一路連到上去個腦嗰度，所以喺每一個時刻，對眼嗰啲感光細胞都會受到光刺激並且射訊號，而啲訊號就會一路傳上去個腦嘅視覺相關區域，個腦靠住收到嘅資訊（有幾多粒感光神經細胞射訊號、射訊號嘅係喺眼邊忽嘅感光細胞等）就可以判斷對眼睇到啲乜嘢。